Regeringen og Folketingets partier har besluttet at tillade studenterkørsel i år. Det oplyser Børne- og Undervisningsministeriet. - Et enigt Folketing er for kort tid siden blevet enige om at man kan køre studenterkørsel hen over sommeren, siger TV 2's politiske reporter Mads Frimann I en pressemeddelelse fra Børne- og Undervisningsministeriet kalder Pernile Rosenkrantz-Theil (S), tilladelsen til studenterne "velfortjent". - Det er så velfortjent. Vognkørsel er en stor oplevelse, man kun har én gang i livet, siger børne- og undervisningsminister Pernille Rosenkrantz-Theil (S). Nu skal retningslinierne for studenterkørslen aftales af myndighederne. Hos de studerende modtages nyheden med jubel. - Så skete det! Vi skal ud at køre. Det må næsten være den bedste udmelding hele året, lyder det fra Emma Spiegelhauer, der er kommende student fra Aabybro, i gruppen 'Vi ønsker vores studenterkørsel under ansvarlige forhold' på Facebook.

Opsummering:
Børne- og Undervisningsministeriet har netop give studenter lov til den store fejring i gaderne.